Forfang angrer Stöckl-kommentar: – Ikke nødvendig
Johann André Forfang påsto landslagstrener Alexander Stöckl fredag var ute på en «sympatirunde» i media. Landslagshopperen beklaget foran dagens skiflygning i Oberstdorf. Han ble nummer åtte i rennet. – Angrer du på den kommentaren? spør Viaplay. – Ja, den var jo ikke nødvendig for noe fremgang i noen som helst prosesser. Ja, nei, jeg ble lokka litt utpå der, sier Forfang etter uttalelsen til NRK fredag kveld. Rett før satt en sterkt preget Stöckl i Dagsnytt 18-studioet på Marienlyst. – Jeg er i utgangspunktet veldig motivert for å fortsette. Utfordringen nå er at alt som har skjedd, spesielt de siste tre ukene, går utover min helse. For øyeblikket er jeg ganske langt nede i kjelleren. Jeg tror jeg må ta vare på meg selv og familien for å sikre at jeg overlever, sa landslagstreneren. Han har på grunn av en konflikt med utøverne holdet seg hjemme fra verdenscuprenn den siste måneden. – Det var ikke avtalen. Så han får nå styre på. Vanskelig å synse noe rundt det før man vet hva han skal si. Han er på en sympatirunde i media, sa Forfang rette etterpå til NRK. Det er denne uttalelsen han nå beklager. Stöckl kalte den fredag kveld urettferdig. I lørdagens skiflygning ble Forfang beste nordmann på 8.plass. Slovenske Timi Zajic vant. Men Forfang hoppet bedre enn alle da Norge ble nummer to i superteam-konkurransen fredag. Han mener at det norske landslaget har hevet seg klart etter at de uttrykte sin misnøye. Viaplay før rennet: Etter alt bråket og mediestyr og tjo og hei – hvor viktig hadde det vært for laget å slå tilbake og vise at – vi kan faktisk hoppe på ski også? – Det føler jeg vi har gjort siden Willingen. Vi har pallplasser hver eneste helg siden. Jeg føler hoppingen vår snakker for seg. Så ... Ja, svarer Johann André Forfang. Han sier han føler seg «sliten» både i kropp og hode etter fredag. Sindre Ulven Jørgensen hoppet 186 meter i 1. omgang, men ble i diskvalifisert for feil størrelse på dressen
Johann André Forfang angrer på uttalelsen om at landslagstrener Alexander Stöckl var ute på en «sympatirunde» i media. Forfangs uttalelse kom etter Stöckl uttrykte at han følte seg alene og langt nede i kjelleren i en Dagsnytt 18-intervju. Stöckl har holdt seg hjemme fra verdenscuprenn grunnet en konflikt med utøverne den siste måneden. Forfang mener at det norske landslaget har hevet seg siden de uttrykte sin misnøye. Han ble lørdag beste nordmann som nummer åtte i skiflygningsrennet i Oberstdorf.